text: Sapiència » 2010 » maig
  Conèixer el món: Mèxic
  admin - 30/05/2010
  Aquest diumenge hem viatjat fins a Mèxic de la mà de Mariano Aguilar Estrada, comunicador indígena de l'Estat de Chiapas a Mèxic. Amb ell hem volgut conèixer els problemes pateixen els indígenes en el seu país, però també descobrir aspectes culturals i geogràfics molt interessants d'aquest país tan divers.
  En Dani Jiménez, el nostre científic de capçalera ha posat a prova la Mònica López amb un joc de lògica amb quatre escuradents. Us hi atreviu vosaltres també? En Dani també ens ha parlat de la vida de Martin Gardner, genial matemàtic que ha mort aquesta setmana i ens ha preguntat: si el negre és el color que atrau més la calor, per què els esquimals duen robes blanques? No seria millor utilitzar vestits negres per retenir millor l'escalfor? Si sabeu la resposta, teniu fins dissabte 5 de juny per respondre a eureka@comradio.com i us podeu endur un fabulós sopar com a premi.
  La Núria Jar se n'ha anat al Primavera Sound 2010, en què ha pogut veure un munt de grups com The XX, Wilco, Pavement, Pet Shop Boys, Sunny Day Real State… i no acabaria, perquè també va descobrir grups nacionals com Mujeres, Niño y Pistola, El Petit de Cal Eril…
  El festival, amb un balanç de públic de més de cent mil persones, no li ha impedit llevar-se ben d'hora al matí per explicar-nos l'experiència a l'Eureka!
  El periodista esportiu Arcadi Alibés ens explica que el seu secret és Córrer per ser feliç.
  Una conclusió contrastada, després d'haver corregut un centenar de maratons des de fa gairebé trenta anys.
  El seu proper repte el porta a l'Illa de Pasqua a córrer la marató número 101 de la seva carrera esportiva.
  admin - 29/05/2010
  Aquesta setmana l'Edu de Vicente se'ns ha presentat a l'estudi amb un vestit de seda d'allò més llampant ple de mirallets, un vel que li cobria el cap i a ritme de Bollywood ens ha ensenyat a ballar aquesta dansa índia en tres passos. Però a banda d'això i com no podia ser d'una altra manera, ens ha proposat tres pel.lícules: Lagaan, Bodas y prejuicios i El Buen hombre.
  Som el que mengem – Els ous
  Al Som el que mengem d'aquesta setmana hem estat parlant dels ous amb en Ramon Cedó, veterinari de Ous.cat. Ens ha explicat com ponen els ous les gallines, els diferents tipus d¡ous que podem trobar a les botigues i com reconèixer un ou fresc.
  Aquesta setmana ens hem acostat a l'Institut Català de Paleontologia per parlar amb el seu director, en Salvador Moyà. Amb ell hem mirat de conèixer una mica millor la feina d'un paleontòleg, descobrir alguns fòssils trobats a Catalunya que tenen nom propi (Pau, Jordi, Lluc) i hem mirat d'explicar com funciona l'evolució humana. Sabieu que als Hostalets de Pierola van trobar l'avi dels grans simis mentre es feien les obres per instal.lar-hi un abocador?
  Llegendes urbanes – Els chemtrails
  I si aquestes boniques estel.les que deixen els avions en el cel fossin eines de control mental de la població, una forma de controlar el clima o d'escampar malalties? Amb el Javier Armentia, el director del Planetari de Pamplona hem volgut trencar una llegenda urbana més, la dels chemtrails.